Diari Oficial de la Generalitat Valenciana


Sumari del DOGV 5529, del 07-06-2007 (2007/5922)

Informació pública de l'aprovació de les bases particulars per a l'adjudicació del Programa d'Actuació Integrada del Sector 2 de Sòl Urbanitzable (S-2) del Pla General d'Ordenació Urbana d'Utiel.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5529

Data del DOGV
:   07-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5922


Data del document
:   02-05-2007

Organisme emissor
:   Habitat Utiel, SL

Tipus de document
:   Informació Pública

Descriptors 

:   * Utiel
    * empresa privada
    * obres públiques
    * licitació
    * pla d'urbanisme
    * contracte d'obres

Informació pública de l'aprovació de les bases particulars per a l'adjudicació del Programa d'Actuació Integrada del Sector 2 de Sòl Urbanitzable (S-2) del Pla General d'Ordenació Urbana d'Utiel. [2007/5922]  
L'Ajuntament d'Utiel va acordar en sessió plenària de 28 de desembre de 2006 l'aprovació de les bases particulars per a l'adjudicació del Programa d'Actuació Integrada del Sector 2 de Sòl Urbanitzable (S-2) del Pla General d'Ordenació Urbana d'Utiel, que foren publicades al Butlletí Oficial de la Província de València núm. 32, de 7 de febrer de 2007, i remeses al Diari Oficial de la Comunitat Europea en la mateixa data, i publicat així mateix l'anunci d'informació pública respecte de la licitació del Programa d'Actuació Integrada d'aquest sector, al Diari Oficial de la Comunitat Valenciana núm. 5.466, de 8 de març de 2007.   
En conseqüència, la mercantil Habitat Utiel, SL amb CIF núm. I-90.348.639 i domicili social a València, carrer Pascual y Genís núm. 17, 4º, 8ª (46322), formularà proposta de Programa d'Actuació Integrada per al desenrotllament i urbanització del Sector S-2 en sòl urbanitzable del Pla General d'Ordenació Urbana d'aquest municipi, que inclou la documentació següent:  
1. Pla parcial modificatiu d'ordenació estructural  
2. Projecte d'urbanització  
3. Estudi d'integració paisatgística  
4. Estudi d'inundabilitat  
5. Estudi de disponibilitat de recursos hídrics  
6. Estudi acústic  
Als efectes que pertoquen es fa constar:  
a) Que l'alternativa tècnica queda sotmesa a informació pública por termini d'un mes, a partir de l'endemà de la publicació de l'anunci en el Diari Oficial de la Comunitat Valenciana.  
b) Que l'esmentada alternativa tècnica es troba protocol·litzada a la notaria de Vicenta Ramón Royo, situada al carrer Alejandro García núm. 21 d'Utiel (46160), i s'ha depositat al Negociat d'Urbanisme de l'Ajuntament d'Utiel una còpia de la documentació protocol·litzada.  
c) Que durant aquest termini qualsevol persona podrà comparéixer tant a l'Ajuntament referit, per tal d'examinar-la i formular al·legacions, com a la notaria esmentada ?en dia hàbil entre les 10.00 i las 14.00 hores- i obtindre una còpia de l'acta notarial, i sol·licitar-ne l'exhibició, o formular les al·legacions oportunes.   
d) Que amb anterioritat a la publicació del present anunci, i en compliment del que establix l'article 134.4 de la Llei Urbanistica Valenciana 16/2005, de 30 de desembre, s'ha remés el corresponent avís al domicili d'aquells que consten al Cadastre com a titulars de drets afectats per l'actuació proposta, i d'aquells que consten com a titulars registrals.  
e) Que sense perjuí de tot això, aquest anunci es publica perquè, a banda servisca d'avís a tots aquells propietaris desconeguts o titulars cadastrals l'adreça dels quals no constara o fóra errònia al Cadastre o Registre de la Propietat, de conformitat amb el que preveu l'article 58 de la Llei 30/1992 de 26 de novembre, de Règim Jurídic de les Administracions Públiques i Procediment Administratiu Comú, amb la consideració d'edicte.  
Utiel, 2 de maig de 2007.- El conseller delegat: Alfredo Burguera López.